சபதம்

சபதம் சுல்பிகா சருகுகள் ஓதுங்கிகிடக்கும் ! சகதிக்குள் தடையின்றி ஓடுகின்றது நீர் ! சாக்கடையின் சகதிக்குள் ! சிக்குண்டிருந்தது உனது சடலம் ! நேற்றுக் காலை நீ கணவனுடன் ! கரையில் உலவியதாய் ! காற்றுடன் கலந்து செய்திகள் வந்தன ! உடல் சுற்றிய ஒரு துணித்துண்டேனும் ! உன் மீதில்லை ! மனித தர்மங்களும் தார்மீக மதங்களும் ! தரிப்பிடம் தேடி அலைந்து திரிந்தன. ! தேசியத்தின் பேரால் ஒரு யோனி ! பயங்கரவாதத்தின் பெயரால் மற்றொன்று ! பலவந்தத்தின் பிடியில் இன்னுமொன்று ! சுயநலத்தின் சூறையில் பிறிதொன்று ! எத்தனை யோனிகள் எத்தனை உடல்கள் ! இன்னும் அழிய உள்ளன ! தோற்று விட்டதா மனித தர்மங்கள் ! மனித உயர் விழுமியங்கள் ! உயிர்த்தெழும் வரை ! எமது யோனிகள் ! எமது உடல்கள் மற்றொரு காமுகனைப் ! பெற்றுப் போடாதிருக்கட்டும். ! - சுல்பிகா ! உரத்துப் பேசும் உள்மனம் கவிதைத்தொகுதியிலிருந்து